AlexejDobrolubov/national_council_slovak_2010 huggingface dataset:
23. schôdza NR SR - 11.deň - B. popoludní
Dátum: 2024-12-10
Poslanec: Dvořák, Oskar (PS)
Druh vystúpenia: Vystúpenie v rozprave

2. Ďakujem veľmi pekne za slovo, pán predsedajúci. Ja teda ukončím tú svoju, ja som, ja som tie dôvody uvádzal, ja si dovolím už iba dať takú politickú výzvu pre nášho pána premiéra, v ktorom teraz momentálne vidím najväčšiu prekážku nejakej dohody, nejakého riešenia. A, pán Fico, ja vám chcem takto odkázať aj cez kamery, tých štrnásť rokov, čo ste vládli, je to štvrtá vaša vláda, dôsledok toho, kde dneska sme, prečo sa nám rozpadajú nemocnice, prečo nám odchádzajú zdravotníci, to je výsledok vašich štyroch vlád. A ja teraz vás vyzývam, aby ste naozaj sadli za rokovací stôl, aby ste ukázali dobrú vôľu, že toto skrátené legislatívne konanie, aj tento zákon o väzení pre zdravotníkov stiahnete, ukážete dobrú vôľu tým zdravotníkom, že naozaj sa chcete dohodnúť, pretože takto im naozaj ukazujete z úradu vlády iba prostredník, že sa dohodnúť nechcete, sťažujete tie rokovania a, pán Fico, ja vás vyzývam, zatiaľ ste to tak neurobili, so zdravotníkmi ste nesedeli, aby ste si sadli so zdravotníkmi za jeden stôl, prišli k dohode a zabezpečili našim všetkým pacientom, že sa o nich bude mať kto od januára starať. Pán Fico, bude to vaša zodpovednosť, hrajete tu obrovský hazard s našimi nemocnicami, s našimi zdravotníkmi, ešte viac ich vyháňate za hranice a bude to vaša zodpovednosť, ak nám od 1. januára alebo po tých 120 dňoch, ak to tu budete hrať aj s tou mimoriadnou situáciou, kľaknú nemocnice. Pán Fico, sadnite za stôl, rokujte a dovtedy sa neukazujte na kamery. Ďakujem.
23. schôdza NR SR - 11.deň - A. dopoludnia
Dátum: 2024-12-10
Poslanec: Dvořák, Oskar (PS)
Druh vystúpenia: Vystúpenie v rozprave

29-3 Urobte všetko pre to, aby ste ich nezatvárali do basy, ustúpte od tohto, lebo ich po tých 2 x 60, po stodvadsiatich dňoch ešte viac vyženiete za hranice. Je vašou psou povinnosťou zabezpečiť, aby po štrnástich rokoch... (Prerušenie vystúpenia predsedajúcim.)
23. schôdza NR SR - 8.deň - A. dopoludnia
Dátum: 2024-12-05
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

44. Peťo, ja súhlasím s tebou a my sme tu viackrát hovorili, že táto situácia tu vznikla vlastne preto, že si to vláda spôsobila sama tou konsolidáciou, že nediskutovali, pritlačili, išli ako kebyže silovo. Opakovane robia tú chybu, ja to vidím teraz v tom procese, čo tu máme tie výpovede. Naozaj sa to len stupňuje a zbytočné chyby ako kebyže, ten, by som nazval, dobre, že diktát. A ja napríklad tiež rád, ja to tu vidím, že vy nie ste asi naučení diskutovať z vládnej koalície tuto snami, lebo ja to aj vidím tuto, že nedostávam odpovede, dostávam rôzne teda poznámky, čiastočné odpovede. Ja verím, že pán minister sa prihlási nakoniec do rozpravy, ale zase nám neumožní diskusiu, aby sme sa napríklad pýtali. Tie výbory, tiež nepríde na výbor, tie výbory nie sú dostatočné dlhé, aby... nemáme dostatok času, aby sme mohli diskutovať a normálne do podrobnosti sa pýtať. Napríklad tú špecializovanú ambulantnú sieť, sme ani nemali čas kvôli tomu, že sme preberali iné veci, prebrať na tom samotnom výbore. A tiež, že, teraz ja sa stavím, že tiež nám neumožníte diskutovať s vami, dať nám faktické poznámky na vás, normálne sa opýtať, vysvetliť. Vystúpite na konci rozpravy maximálne a tým to skončí. Ja zároveň, viete, keď som spomínal ten DRG výbor, jedinú odpoveď, čo som od vás dostal, bola gestikulácia, že ste my hovorili, že nie hlavou, že to tak nie je. Tak ja by som bol rád, keby sme o tom vedeli diskutovať, lebo ja rovnako ako napríklad Peťo Stachura registrujem, že odborári nechceli byť v tom riadiacom DRG výbore, lebo keď príde niekto iný, tak, tak povedzte nám to verejne, lebo verejne oni hovorili zase niečo iné. Ja som videl tú požiadavku, teda že chcú vidieť, majú nejaké požiadavky, aby bolo transparentnejšie rozdeľovanie. A ak majú takúto požiadavku, tak v tom prípade je legitímne sa skôr zaoberať stransparentnením toho celého procesu. Zároveň aj kolega Stachura to spomínal, hovoril to aj Tomáš Szalay, tá transparentnosť napríklad, ja to neberiem ako náklad. Kolega Szalay to označoval za náklad. Ja transparentnosť beriem ako investíciu, pretože má to nejaké iniciatívne náklady. Otázka je, prečo to dávate až od toho milióna, ale nakoniec to možno na seba zarobí, že predídeme nejakým prúserom.
23. schôdza NR SR - 8.deň - A. dopoludnia
Dátum: 2024-12-05
Poslanec: Dvořák, Oskar (PS)
Druh vystúpenia: Vystúpenie s faktickou poznámkou

36. Ja teda vidím, že zase teda riešite pozmeňovákmi niečo narýchlo, tak akože ja by som sa naozaj opýtal, by ma zaujímalo, že keď dávate priamo zástupcu odborov do riadiaceho výboru DRG, a teda chápem, že to je vaša iniciatíva, to dokonca oni ani nepožadovali, prečo ste išli touto cestou? Prečo ste napríklad neurobili, vy ste, vy ste teda hovorili o nejakom kontrolnom dozornom výbore, ale že prečo napríklad ste neurobili to, oni chceli vidieť do samotného DRG. Aj moja otázka je, že prečo ste napríklad nezvážili to, že stransparentniť ten proces, to prijímanie tých rozhodnutí v tom samotnom výbore pre všetkých, nielen pre odborárov. A v tom prípade by rovnako do toho videli odborári ako všetci ostatní. Ale to sú tiež otázky, ktoré by sme asi mali tu riešiť pod normálnou diskusiou. A moja otázka je, prečo priamo, teda keď príde niekto ďalší, že chce vidieť do toho procesu, tak budeme rozširovať ten výbor alebo možno je cestou to, aby sme možno ho urobili, celý stransparentnili, a čo keby doňho nevideli len odborári, ale možno aj verejnosť a všetci. Však transparentnosť je v poriadku, však aspoň sa uvidíme, ako sa tu rozdeľujú štátne zdroje. A ja sa vrátim aj k tým samotným zmluvám, lebo tu idete zverejňovať štandardné zmluvy. Moja otázka presne je, ja to považujem za, za investíciu do budúcnosti, že si maséri, maséri Kostkovej tety Anky, že toto si niekto môže všimnúť do budúcnosti. Mňa preto zaujíma napríklad, že prečo ste tú hranicu dali na jeden milión, ja sa k tomu vraciam a ja by som bol rád, keby mi to možno nejak niekto z navrhovateľov vysvetlil, pretože máme tu nejaké iniciatívne náklady, ktoré zavedú systém, zavedú formu ako tie zmluvy budú vyberať, opravia sa informačné systémy, budeme tu už mať niečo nastavené, nejaké tie iniciatívne náklady budú splnené. Prečo to potom napríklad sekáte na tom milióne eur? Ja, napríklad tie náklady tu nie sú uvedené. Sú tu uvedené tie náklady, že koľko to bude stáť, dobre. Sú tam urobené tie iniciatívne vyše 0,5 mil., sú tam uvedené náklady 300-tisíc prevádzka. Odkiaľ ste tie náklady zobrali? Ja... ako mám veriť, že sú reálne? Od koho ich máte, vôbec ako keby, že tá diskusia, to je absurdné. A ja sa teraz stavím, že mi ani neodpoviete.
3. schôdza NR SR - 1.deň - B. popoludní
Dátum: 2023-11-14
Poslanec: Dubéci, Martin (PS)
Druh vystúpenia: Vystúpenie s faktickou poznámkou

31. Ďakujem za slovo, pán predsedajúci. Ďakujem aj za prejav pánovi Krúpovi, ktorý aj nadviazal, si myslím, tou vecnosťou na, na prejav pána podpredsedu Šimečku a ja som rád, že sa aspoň ako tak rozbieha nejaká rozprava, lebo musím povedať, že ja som úprimne mierne šokovaný z toho, ako vlažne vláda zatiaľ pristúpila k obhajobe vlastného dokumentu, lebo čo sme zatiaľ videli zo strany vlády? Videli sme prejav pána predsedu vlády, ktorý povedal, že ani o tom dokumente nebude rozprávať, lebo však my ho poznáme už veľmi dlho. Však áno, poznáme ho veľmi dlho a tie tézy poznáme pomaly z deväťdesiatych rokov. Potom vystúpil pán predseda Pellegrini, ktorý vyjadril vernosť programovému vyhláseniu vlády. Okej, chápeme. Ale kde sú ostatné vecné vystúpenia? Kde sú ministri? Kde je nejaká ako vecná diskusia, ktorá by k tomuto mala prebiehať? Ja som aj z minulosti bol na to zvyknutý, že teda oveľa aktívnejšie prebiehala nejaká vecná diskusia, tobôž, tobôž vo výboroch, kde proste naozaj to tiež nebola veľká sláva, kde proste za 15 minút sme si to chceli celé odbiť, kde na výbore pre ľudské práva prišiel pán štátny tajomník a povedal, že vlastne na všetko, nevie na nič odpovedať, lebo to je veľmi detail... sú to veľmi detailné otázky. A, a teda áno, a ja teda vidím, že je prí... vystúpený, prihlásený do rozpravy pán, pán Richter, ja som na to veľmi zvedavý, ale zatiaľ nikto ďalší. Nikto ďalší, žiadna faktická oz... žiadne faktické poznámky, zdá sa, že ministrov a ministerky to prestáva celkom baviť, tak ja by som vás poprosil, že na internete je každý hrdina, hej? Youtubové videá tu natáča polka vládnej koalície, ale keď treba sedieť v parlamente a, a diskutovať, tak tu nikto nie je. Tak ja by som takú priateľskú výzvu v dobrom duchu dal, prosím, poďme vys... poďme diskutovať tam, kde sa diskutovať má, na to tu máme parlament. Ďakujem veľmi pekne za pozornosť. (Potlesk.)
35. schôdza NR SR - 2.deň - B. popoludní
Dátum: 2025-05-28
Poslanec: Dubovický, Richard (PS)
Druh vystúpenia: Vystúpenie s faktickou poznámkou

61. Ďakujem za slovo, pán predsedajúci. Viete, ja vám poviem úprimne pravdu, daň za rozvoj bola len nevyhnutnosťou toho, čo sa tu udialo za posledné roky, čo sa týka financovania samospráv. Ak by tie samosprávy mali dostatok financií minimálne na model, ako má Poľsko alebo Česká republika, takúto daň by sme ani nepotrebovali. A poviem úprimne pravdu, čo sa týka Prešova, my sme tú daň zavádzali nie kvôli tomu, že sme chceli, ale že museli, lebo štát nám zobral peniaze. Ďakujem.
35. schôdza NR SR - 2.deň - B. popoludní
Dátum: 2025-05-28
Poslanec: Dubovický, Richard (PS)
Druh vystúpenia: Vystúpenie s faktickou poznámkou

47. Ďakujem za slovo, pán predsedajúci. Kolega Marek, musím povedať, že veľmi, veľmi kladne hodnotím tvoj výstup a myslím si, že aj naši poslanci a poslankyne z koalície pochopili, že to, čo urobili s pôvodným zámerom tohto zákona a to, ako si to ty prezentoval, tak urobili len ďalší škrt do rozpočtu miest. Samozrejme, že vnímam aj ja veľmi negatívne tú inflačnú doložku, lebo absolútne nedáva žiaden zmysel, o tom budem rozprávať aj ja viac v svojej rozprave. Skôr ma zaujíma tá zľava, že akým spôsobom si tí developeri vás kúpili, že idete dávať tie zľavy teraz a potom bežným ľuďom nie. Mňa by to zaujímalo, akým spôsobom, čo vám sľúbili. Vy neviete ako, to ako Marek povedal, však my máme vo všeobecnosti problém momentálne v malých obciach vyberať dane za nehnuteľnosť. V niektorých obciach je na zákonnom minime a vy idete zavádzať ďalšiu daň. Je to opäť nesystematické riešenie. Tu pár hodín dozadu pán prezident tvrdil, že mali by ste urobiť taký plán, ktorý by bol predvídateľný, kde by boli tie samosprávy lepšie financované. A dnes prichádza zákon, ktorý absolútne urobí chaos a zase v samosprávach. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

114. Ďakujem za slovo, pán predsedajúci. Kolega Hargaš, chcem oceniť, lebo si to pekne povedal. No vieš, len ja by som pridal, že sľubovali kľud, pokoj, transparentnosť, a opak je pravdou, lebo aj teraz je vidieť, že tie zákony, ktoré predkladali, nie sú dobré. Však aj dnes prezident republiky nepodpísal zákon o rente pre generálneho prokurátora. Dnes prezident republiky a už časť poslancov HLAS-u, celá SNS kritizuje transakčný zákon. Že čo vlastne urobili s touto republikou, a to je presne to, že nedodržiavajú tie štandardné legislatívne procesy, nedodržali to ani v tomto prípade, a presne to takto vyzerá, že máme zlé, nekvalitné zákony, päť-, desaťkrát opravované. A výsledkom toho bolo aj dnešný, dnešný, dnešná úprava tohto zákona, ktorú podal kolega Glück. A úprimne ti poviem, že čo je cieľom. Tak, samozrejme, počas kampane vedome klamali, zavádzali, proste šírili nenávisť, strach, a toto je dôsledok tohto zákona tuná, lebo potrebujú ukázať výsledok svojim voličom. Ale oni vedia, že porušujú ústavu. Oni si to absolútne uvedomujú. A verím, že tento zákon, respektíve tá novela, ktorú pripravili, bude pozastavená na Ústavnom súde. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Dubovický, Richard (PS)
Druh vystúpenia: Vystúpenie v rozprave

82. Ďakujem za slovo. Pán poslanec Horecký, musím povedať, že veľmi dobre ste vystúpili. Ja by som ale akurát presne chcel apelovať na to, že ja ten cieľ vidím, čo chcú urobiť s tými neziskovkami. A okrem toho, že ešte nedávno súčasná vláda tak silno bojovala proti tým infožiadostiam, že ich je veľa a tak ďalej, tak robí pri mimovládkach a pri občianskych združeniach úplný opak. Lebo ja si myslím, že cielene, cielene bude útočiť na tieto mimovládky a na tie občianske združenia a tým pádom, že ony nebudú stíhať, tak budú pokutovaní, sankciovaní a podobne. Je to cieľ tejto vlády. Je to jasné, je to očividné a opäť by som odporúčal potom vláde používať ten chatGPT a aby si povedali, že či vôbec je to ústavne v poriadku. A áno, súhlasím s vami, že samosprávy, štát, tie občianske združenia potrebujú, ony ich potrebujú, lebo všetci dobre vieme, však je nás tu dosť veľa ľudí, ktorí nejakým spôsobom fungujeme v tých samosprávach, že ani tá samospráva nemá taký personál ani tie financie, aby vedela poskytovať tie služby, ktoré nedokážu poskytovať tie občianske združenia. A ja som včera čítal akurát príspevok občianskeho združenia Podaj ďalej z Prešova, ktoré sa venuje proste tým najchudobnejším, najzraniteľnejším, a práve toto sú tie občianske združenia, ktoré sa najviac obávajú. Ony sa obávajú, čo za byrokratický nezmysel priniesla táto vláda. A určite aj pán predsedajúci bude so mnou súhlasiť, však už pri transakčnej dani sme mali pravdu, verím tomu, že tu nás podporíte a poviete to, že je to hlúpy zákon. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

62. Ďakujem za slovo, pán predsedajúci. Pán Dostál, ja veľmi rád vždycky vás počúvam. To, čo vy dávate, keď hľadáte chyby v tých vládnych zákonoch, akože klobúk dole. Ale tak či tak ako z toho mi vychádza len to, že ak podáme tento zákon na Ústavný súd, tak tento zákon sa určitým spôsobom stopne, lebo porušuje naše ústavné práva, a to je právo na súkromie. A ja sa normálne čudujem, že vy ste použili tú umelú inteligenciu, ale tak prečo ju nepoužívajú predkladatelia tohto zákona, žeby sa aspoň opýtali, poruším ústavný zákon? Áno – nie. Nič iné. Už keď sa máme baviť takto ironicky, keď predkladá vládna koalícia tieto zákony. Ako sa na mňa nehnevajte, ale tak aj ja si tam sem-tam napíšem nejakú vetu, ale tak asi by ste to mali robiť trošku častejšie. A na záver chcem vidieť, že ak povedzme ústavný zákon povie, že tento zákon je protiústavný, či vystúpi vládna koalícia pred obyvateľov a povie, že sa ospravedlňujete za to, že maríte tuná čas ľudí, peniaze a neriešite tie problémy, ktoré trápia túto republiku: nezamestnanosť, školstvo, zdravotníctvo, transakčná daň. Pardon, hlúpa transakčná daň. Takže, že či toto začnete riešiť namiesto toho. Ďakujem.
33. schôdza NR SR - 15.deň - B. popoludní
Dátum: 2025-04-16
Poslanec: Dubovický, Richard (PS)
Druh vystúpenia: Vystúpenie s faktickou poznámkou

28. Ďakujem pekne za slovo. Ja by som opäť chcel povedať to, čo som včera ani nestihol povedať, lebo ste mi, lebo ste skrátili rozpravu, obrali ste ma o moje ústavné právo vystúpiť a povedať k zákonu, čo si myslím. Ale budem reagovať na to, čo povedal kolega. Ja si osobne tiež myslím, že tento zákon je postavený na rôznych dezinformáciách, kde vedome klamete ľudí na Slovensku a robíte z občianskych združení a z ďalších organizácií nepriateľov tohto štátu. Povedali ste, že je to, že je opäť za tým Soros a iné, ďalšie mimovládne organizácie, čo mi už pripadá úplne že scestné v roku 2025. Vy sa počúvate? Haló? Tiež to bolo postavené na klamstve, že majú to aj iné štáty zavedené, a nakoniec zistíme, že by sme boli premiantom v rámci Európy, to je ďalšia lož, ktorú ste tu povedali v pléne, je to aj vizuálne, aj zvukovo, keď chcete, podľa toho, kto má akú chuť. A som presvedčený o tom, že porušujete ústavný zákon. A vy na tom Ústavnom súde prehráte. A stačí, že si dáte do Google, čo znamená ochrana osobných údajov, a vám to vyskočí hneď ako prvá vec, že čo to znamená. Keď tomu nerozumiete a keď tuná prídete, stlačíte ten gombík a tým pádom pre vás všetko zhaslo. A včera ste nám vyčítali, že sa nezapájame s vami do rozpravy, akože fakt takéto vyjadrenie dáte? Ste nám zobrali čas, my tu sedíme, sme za to platení a sme opozícia a vy máte počúvať takisto nás.
33. schôdza NR SR - 15.deň - A. dopoludnia
Dátum: 2025-04-16
Poslanec: Dubovický, Richard (PS)
Druh vystúpenia: Vystúpenie v rozprave

Tvrdíte, že sú to nejaké externé faktory, ale ja vám poviem, že nie, nie sú to externé faktory. Ja sa s týmito ľuďmi z regiónov stretávam, ja som sám z regiónov. Oni čakajú, čakali reálne pomoc, že budete, budete im pomáhať, ale vy ste oklamali, vy ste oklamali občanov tejto republiky. Nepriniesli ste im nič pozitívne. Polrok ste tu riešili trestný zákon. Komu ste pomohli tým? Nikomu. Namiesto toho sú okresné úrady plné, ako sa to povie, tých... nie tých trestných... okresné úrady (reakcia z pléna), priestupkov, pardon. Toto je to, čo sme chceli? Akože na jednej strane vykázať štatistiku, že máme menej trestných činov, ale okresné úrady akože nevedia, kedy majú, kedy sa majú zastaviť? Mi povedzte jeden jediný zákon, ktorý ste za rok a pol priniesli a schválili, ktorý by pomohol ľuďom. Jeden jediný zákon mi povedzte. Mňa žiaden nenapadne. (Reakcia z pléna.) No a ešte aj cigarety, ďakujem, pán poslanec, ešte aj cigarety zdraželi. Takže tak. Čo prinášate ľuďom? Prinášate najvyššiu infláciu za posledných 15 mesiacov, to znamená, že teraz sa pohybujeme okolo 4 %, prichádza ďalšie zdražovanie. Neprišli ste so žiadnou adresnou pomocou pre nikoho. A ja by som ešte raz chcel vedieť, za čo si zaslúžite tie vyššie platy. Sme sa tu stretli po štyroch mesiacoch, aby sme reálne mohli pomôcť obyvateľom Slovenska. A výsledok je nula. Včera sme tu do polnoci rokovali o mimovládnych organizáciách a v dôvodovej správe k tým mimovládnym organizáciám ste tvrdili, že míňajú milióny eur proti vašim, proti vašim ľuďom, čo absolútne nie je pravda. My sme vám to včera, my sme vám to včera povedali v rozprave, my sme vám to včera povedali vo faktických poznámkach. Takže namiesto toho, aby ste riešili zmrazovanie platov, aby ste riešili, ako pomôcť ľuďom, ako pomôcť podnikateľom, ako pomôcť samosprávam, vytvárate ďalšie dymové clony, aby ste zakryli vašu neschopnosť. A prepáčte, že dneska tak tvrdšie, ale je to už fakt že smutné. Je tu vás veľa starostov, poslancov komunálnych, podnikateľov, však sami musíte vidieť, že takýmto spôsobom sa ženieme ako ekonomika do krachu. A to nie sú žiadne vymyslené fantazmagórie, je to reálny fakt, však už to hovoria všetci. Hovorí to NBS, za samosprávy vám to hovorí ZMOS, únia miest, hovoria vám to všetci, a vy nikoho nepočúvate. A potom prichádzate s ďalšími, s legislatívnymi nápadmi, ktoré sú akože úplne že bombové, že tie sú trendy, ale tieto legislatívne vaše návrhy nepomôžu absolútne nikomu, len poškodzujú, len poškodzujú náš štát, poškodzujú našich občanov. Takže vás pekne poprosím, milá vládna koalícia, sa trošku zobuďte. Ako pán Richter povedal, že my pracujeme v regiónoch, tak asi ozaj choďte do tých regiónov a sa začnite pýtať tých ľudí, čo ich trápi, a začnite to riešiť. Ďakujem. (Potlesk.)
33. schôdza NR SR - 14.deň - B. popoludní
Dátum: 2025-04-15
Poslanec: Dubovický, Richard (PS)
Druh vystúpenia: Vystúpenie s faktickou poznámkou

255. Ďakujem za slovo, pán predsedajúci. Ja by som to trošku tú diskusiu posunul späť, že čo vlastne vadí súčasnej vláde. A možnože im vadí práve to, že jednou z tých neziskových organizácií, ja to tu aj spomeniem, že Transparency International Slovensko odhalila niekoľko káuz. Ale čo je super, že odhalila kauzy nielen, nielen tejto vlády, ale predošlých vlád, aj vlády, kde bol premiér Igor Matovič. Ja stále potom nerozumiem, že vy považujete všetky tieto mimovládky ako za nepriateľa štátu a práve naopak, tie organizácie kontrolujú, a čo je super. A potom by som to premostil, lebo boli tu spomenutí záhradkári od pána Dubéciho. Ja by som veľmi chcel spomenúť jednu organizáciu, od ktorej neviem, či už ste dostali mail, alebo nedostali ste, ale aj vďaka tomu, že mi povolili povedať aj meno, ešte raz, volá sa Podaj ďalej, a ony hovoria, ako organizácia, ktorá sa dlhodobo venuje pomoci ľuďom bez domova, rodinám v krízových situáciách a sociálne vylúčeným komunitám: „Vnímame tento návrh ako krok späť, ako pokus oslabiť dôveru v občiansku spoločnosť a sťažiť jej činnosť namiesto podpory. Plus nadmerná administratívna záťaž, reálne riziko pokút a likvidácie, stigmatizácia cez označenie organizácia so zahraničnou podporou alebo lobisti a namiesto podpory podozrievanie." A ja sa ešte raz pýtam, ukážte mi tú neziskovú organizáciu, to občianske združenie, ktoré tento zákon od vás vyžaduje, lebo ste to urobili bez riadneho legislatívneho konania. Opäť ďalší zákon. Vy sa bojíte, vy sa bojíte toho, aby ste komunikovali s tými organizáciami a nielen s tými, lebo ignorujete komplet všetko, lebo sa bojíte.
33. schôdza NR SR - 14.deň - B. popoludní
Dátum: 2025-04-15
Poslanec: Dubovický, Richard (PS)
Druh vystúpenia: Vystúpenie s faktickou poznámkou

239. Ďakujem za slovo, pán predseda, pán predsedajúci. To, čo si povedala, Zuzi, ja musím oceniť, že s chladným hlasom, ale trefne. Ja som presvedčený, že aj keď prídu aj iné návrhy, iné škodlivé návrhy do tohto pléna, nezlomia tú vôľu či tých neziskových organizácií, alebo iných organizácií v budúcnosti robiť to väčšie dobro. Ale opäť by som sa vrátil k tomu, že ako si povedala, že máme tu oveľa vážnejšie problémy a oveľa závažnejšie problémy, ktoré vláda nerieši, je ozaj to prepúšťanie momentálne v krajine. Ja som za celú túto rozpravu a nielen za túto rozpravu, ale za tento mesiac, čo sme tu, ja som nepočul jeden jediný návrh, ktorý reálne môže pomôcť tým ľuďom. Lebo ako pomôcť tým ľuďom? My len dostávame tie informácie, že ako ste uškodili vy ako vláda vo vašich legislatívnych, vo vašich legislatívnych rozhodnutiach, ako ste poškodili Slovensku. Či ste poškodili samosprávam, ľuďom, firmám, poškodili ste každému. A určite, poviem to tak úprimne, od srdca, občania vám to v najbližších voľbách spočítajú. Ďakujem.
33. schôdza NR SR - 14.deň - B. popoludní
Dátum: 2025-04-15
Poslanec: Dubovický, Richard (PS)
Druh vystúpenia: Vystúpenie s faktickou poznámkou

167. Ďakujem za slovo. Ja by som opätovne takisto chcel vyzvať, pán Gašpar už tu nie je, lebo z každej strany počúvame, či je to odborový zväz, či sú to rôzne občianske združenia, však aj vy vo vašich poslaneckých emailoch máte hromadné emaily, aby ste nepodporili tento zákon, že tento zákon je škodlivý. Tak chcem vás poprosiť, že mi povedzte, že ktorá organizácia si to vyžiadala. Kto je objednávateľ tohto zákona? A možno by som aj tak povedal, že neviem, či poznáte knihu Ako umierajú demokracie a 8 krokov, minulý rok som presne na to reagoval, že sa, že sa mení, že sa mení to nezávislé súdnictvo a dneska ste už prišli o ďalší krok, a to je oslabenie občianskej spoločnosti. Takže ja osobne si myslím, že či to robíte vedome alebo nevedome, vy postupujete podľa 8 krokov z demokracie do autokracie a presne z tohto miesta ja by som zase chcel vyzvať poslancov HLAS-u, už keď pán Gašpar vyzýval tiež, aby nepodporili tento zákon a aby tento zákon sa stiahol. A ak má sa diskutovať o tom, ako majú fungovať neziskové organizácie alebo občianske združenia, tak nech to ide cez normálny legislatívny proces a nie od poslancov SNS, ktorí tu ani nesedia, oni tu ani nesedeli, ani neprišli, ani neobhajovali. Sedia tu jedine poslanci SMER-u a dokonca ani poslanci HLAS-u tu nie sú. Takže vlastne kto je objednávateľ tohto zákona, mi povedzte. Je to hanba. Hanba je to, že neriešime to, čo je potrebné a podstatné teraz na Slovensku. Ďakujem.